ZÁPISNICA  č. XX/2009
z mimoriadneho zasadnutia Obecného zastupiteľstva, konaného dňa 16.01.2009 v zasadačke kultúrneho domu

Prítomní : podľa prezenčnej listiny, ospravedlnení sú  Ing. J. Belajová , Ing. M. Ferjenčík, 

Program :  1. Otvorenie
		2. Návrh zmeny rozpočtu na rok 2008 
3. Diskusia
		4. Návrh uznesenia
5. Záver

K bodu 1:
    Starosta obce srdečne privítal na mimoriadnom zasadnutí Obecného zastupiteľstva  poslancov a občanov. Predložil návrh programu, keďže nikto nepodal doplňujúci bod  programu, zasadnutie sa riadilo predloženým programom. 
Do návrhovej komisie boli navrhnutí: S. Hanuska– PNK,V. Bahýl , I. Brachna– ČNK,
za overovateľov  boli odsúhlasení:  E. Bartková. Z. Kokavcová 
K bodu 2: 
    Prednostka predložila dôvodovú správu na zmenu rozpočtu, nakoľko rekonštrukcia miestneho rozhlasu má charakter kapitálových výdavkov a plánované boli bežné výdavky.
K bodu 3:
E. Balážová – pripomienkovala návrh na uznesenie, že na pracovnej porade neboli návrhy prednesené. Mimoriadne OZ sa malo zísť k zmene rozpočtu. Pridelenie bytu č. 13 v Markíze – poukázala na porušenie VZN č. 1/2007 § 7 ods.3 a 4,  
S. Hanuska – súhlasí so zmenou rozpočtu, ostatné návrhy neboli na PPP prerokované. K prideleniu bytu podal nasledovné vysvetlenie: bol schválený OZ poradovník na byty, podľa VZN sa každý polrok poradovník prehodnocuje. Zmenu údajov oproti žiadosti je povinný nahlásiť žiadateľ, komisia nie je povinná skúmať údaje žiadateľa, za nepravdivé údaje nesie zodpovednosť žiadateľ. 
E. Bartková – súhlasí so zmenou rozpočtu. Poukázala, že byt je voľný a tým pádom nik neplatí nájom a preto je potrebné ho obsadiť.
I. Brachna – pridal sa na stranu predsedu bytovej komisie, je platí schválený poradovník a splátkový kalendár na splácanie nájmu v BD „B“ treba schváliť.
M. Huliaková – doporučuje výmenu bytu, ale poukázala, že žiadosti p. Svoreňovej z BD na Družstevnej ulici sa nevyhovelo, keď žiadala výmenu za byt po M. Malatincovci. Preto treba mať rovnaký meter na každého. Ďalej prejavila ľútosť nad Uhliarovcí, lebo nedoplatok nájmu im vychádza mesačne platiť cca 14 tis.Sk, obaja sú nezamestnaní, deti študujú, ako mohlo dôjsť k takej dlžobe. Navrhuje sa morálne s ním porozprávať.
S. Hanuska odôvodnil výmenu tým, že p. Poliaková patrí medzi občanov, ktorí boli niekoľko desaťročí  postihnutí stavebnou uzáverov v Slatinke. Je to staršia žena, preto žiadala byt na nižšom podlaží.
Z. Kokavcová – konštatovala, že Uhliar, keď neplatí nájom, porušuje zmluvu o prenájme bytu, musí si byť toho vedomí a nech ide preč.
I. Brachna navrhuje schváliť splátkový kalendár pre Uhliara a zavolať ho na finančnú komisiu na pohovor.
Prednostka podala vysvetlenie k jednotlivým bodom návrhu uznesenia, ktoré s dôvodou správou poslancom boli zaslané.
Starosta menoval komisiu na otváranie obálok a kontrolu dokladov na výberové konanie  hlavného kontrolóra obce v zložení: starosta, prednostka, Klimentová, Huliaková, Kokavcová. Ďalej oboznámil prítomných, že obec zaregistrovala na Ministerstve kultúry projekt „Súťaž predníkov o cenu Rinalda Oláha“. Komisia na tomto projekte pracuje v zložení: starosta, Z. Pavlíková, Z. Šovčíková, A. Svoreňová.
A. Blahútová oboznámila prítomných, že obec nemá schválenú škodovú komisiu, preto je potrebné ju navrhnúť a schváliť dnes. O krádeži hotovosti toľko, že je zápis pracovníkov, zápis o vyčíslení škody a pozastavenie trestného stíhania od PZ – všetky doklady sú priložené v pokladni. 
Starosta požiadal o navrhnutie členov škodovej komisie, keď sa poslanci nevyjadrili, navrhol nasledovných členov: starosta , E. Balážová, A. Svoreňová.
Prednostka  vysvetlila uznesenie CBA, ktorí podali žiadosť o zmenu otváracích hodín, jedná sa o skrátenie v sobotu a nedeľu.
A.Balútová súhlasí so zmenou otváracích hodí. 
Z. Kokavcová podotkla, že občania privítali, že obchod bude dlhšie otvorený aj cez víkend.
K bodu 4:
Predseda NK predložil návrh uznesení. Poslanci hlasovali nasledovne:
- uzn. č. 193/2008 – za hlasovali -   Bahýl, Balážová, Bartková,  Brachna, Hanuska, 
Huliaková, Kokavcová 
- uzn. č. 194/2008 – za hlasovali -   Bahýl, Balážová, Bartková,  Brachna, Hanuska, 
Huliaková, Kokavcová 
- uzn. č. 195/2008 – za hlasovali -   Bahýl, Bartková,  Brachna, Hanuska, 
Huliaková, Kokavcová 
			- zdržala sa - Balážová,
- uzn. č. 196/2008 – za hlasovali -   Bartková,  Brachna, Hanuska, Huliaková, Kokavcová 
			- zdržali sa - Bahýl, Balážová,
- uzn. č. 197/2008 – za hlasovali -   Bahýl, Bartková,  Brachna, Hanuska, 
Huliaková, Kokavcová 
			- proti  - Balážová,
- uzn. č. 198/2008 – za hlasovali -   Bahýl, Balážová, Bartková,  Brachna, Hanuska, 
Huliaková, Kokavcová 
- uzn. č. 199/2008 – za hlasovali -   Bahýl, Balážová, Bartková,  Brachna, Hanuska, 
Huliaková, Kokavcová 
- uzn. č. 200/2008 – za hlasovali -   Bahýl, Balážová, Bartková,  Brachna, Hanuska, 
Huliaková, Kokavcová 

K bodu 5:
     Starosta po vyčerpaní programu poďakoval poslancom za aktívnu účasť a ukončil rokovanie OZ.

Ing. Anna Pavlendová							   Ján Beňo
   prednostka OcÚ								starosta obce

Mgr. Mária Huliaková
zástupca starostu

Elena Bartková								Zuzana Kokavcová
  overovateľ									     overovateľ